b'\n_START_ARTICLE_\nPorazdelitev mase\n_START_PARAGRAPH_\nPorazdel\xc3\xadtev m\xc3\xa1se je izraz, ki se uporablja v fiziki, znanostih o Zemlji in tehniki, in opisuje prostorsko porazdelitev mase znotraj trdnih teles. Na\xc4\x8deloma ustreza tudi za pline in kapljevine, vendar je na Zemlji njihova porazdelitev mase skoraj homogena. V astronomiji pa ima odlo\xc4\x8dujo\xc4\x8d vpliv pri razvoju na primer meglic, zvezd ali planetov._NEWLINE_Porazdelitev mase togega telesa dolo\xc4\x8da njegovo masno sredi\xc5\xa1\xc4\x8de in vpliva na njegovo dinami\xc4\x8dno obna\xc5\xa1anje kot so nihanja ali vrtenje. Matemati\xc4\x8dno lahko porazdelitev mase modeliramo s teorijo potenciala, z numeri\xc4\x8dnimi metodami (veliko \xc5\xa1tevilo masnih to\xc4\x8dk) ali s teoreti\xc4\x8dno obravnavo mehanskih ravnovesij. V geologiji se upo\xc5\xa1teva tudi gostota kamenin._NEWLINE_Na vrte\xc4\x8da toga telesa zelo vpliva porazdelitev mase, tako homogena kot nehomogena.'